ปิดหุ้นภาคเช้าขึ้นทะลุแนวต้าน
ดัชนีหุ้นไทยปิดเช้า ที่ 874.75 จุด ด้วยมูลค่าการซื้อขาย 18,117 ล้านบาท
5 ส.ค. 2553

ดัชนีหุ้นไทยปิดเช้า ที่ 874.75 จุด ด้วยมูลค่าการซื้อขาย 18,117 ล้านบาท
ดัชนีหุ้นไทยปิดเช้าวันที่ 5 ส.ค.ปิดทะลุแนวต้านปรับตัวขึ้นมา7.41จุด หรือเพิ่มขึ้น 0.85%มาปิดที่ 874.75 จุดด้วยมูลค่าการซื้อขาย 18,117 ล้านบาท ดัชนีเคลื่อนไหวเหนือแนวต้านที่ 870 จุดตลอด โดยเคลื่อนไหวระหว่าง870.08-875.42 จุด
นักวิเคราะห์บริษัทหลักทรัพย์(บล.)กิมเอ็ง(ประเทศไทย)ให้ความเห็นว่าแม้ว่าบรรยากาศการลงทุนในตลาดหุ้นเอเชียเช้าวันนี้จะเป็นกลาง เมื่อดัชนีดาวน์โจนส์( DJIA )และราคาน้ำมันในตลาดไนเม็กซ์ เคลื่อนไหวในกรอบแคบ แต่ภาพโดยรวม ยังคงมุมมองเชิงบวกต่อ ดัชนีหุ้นไทยช่วงสั้นนี้ ที่ดัชนีหุ้นทะลุผ่านแนวต้านสำคัญ 870 จุด ด้วยสภาพคล่องในระบบการเงินที่ล้นอยู่ทั่วโลก และหากสัปดาห์หน้า คณะกรรมการนโยบายการเงิน(กนง.)ธนาคารแห่งประเทศไทย(ธปท.) เพิ่มมาตรการกระตุ้นเศรษฐกิจสหรัฐ เพิ่มเติม ยิ่งเป็นการเพิ่มกระแสเก็งกำไรต่อสินทรัพย์เสี่ยงมากยิ่งขึ้น ด้วยมุมมองที่เป็นบวกมากขึ้นต่อการกลับมาขยายตัวเศรษฐกิจ และค่าเงินดอลลาร์สหรัฐที่อ่อนค่าเทียบกับเงินสกุลหลักอื่นๆ แน่นอนว่าเศรษฐกิจในเอเชียย่อมได้ประโยชน์ทางตรงและอ้อมจากประเด็นเหล่านี้เช่นกัน
อย่างไรก็ตาม กระแสเงินทุนที่ไหลเข้าตลาดหุ้นไทยรอบนี้ เป็นไปอย่างระมัดระวังกว่าครั้งก่อนๆ ที่ผ่านมา ด้วยการทยอยสะสม มากกว่าจะเป็นการไล่ซื้อหุ้นเหมือนในอดีต ซึ่งน่าจะเป็นบวกต่อ หุ้นไทยให้ไต่ระดับขึ้นอย่างค่อยเป็นค่อยไป สร้างฐานที่มั่นคง กลยุทธ์การลงทุนวันนี้: จึง เสนอให้ “ถือพอร์ตการลงทุนส่วนที่เหลือ” และ “ทยอยสะสมหุ้นบริษัทเหมราชพัฒนาที่ดิน( HEMRAJ)และบริษัทเมเจอร์ซีนีเพล็กซ์กรุ้ป(MAJOR)